**Trosztmér Katalin Móri dr. Zimmermann Ágoston Általános Iskola**

**Szitakötő 43. szám**

**Szabó Csaba: Az árva peták kalandos élete c. mese feldolgozása**

Magyar irodalom 5. osztály

Tananyag: Mesék - Modern műmese

Tantárgyi kapcsolódás: Magyar nyelvtan

1. Bevezető beszélgetés a mese, népmese, műmese jellemzőiről, különbségek és hasonlóságok (Frontális munka)
2. A mese elolvasása (hangos olvasás)
3. Beszélgetés a meséről

* „Kik” a szereplők?
* Milyen kalandokat élnek át?
* Hová kerülnek végül? Miért?
* Mi az a pénzhotel?
* Mit jelent a „peták” , a kanyi vas és a zöldhasú ?

1. Szótárhasználat : Értelmező szótárban keressük meg a „peták” szót! (Egyéni vagy páros munka. Legalább minden padon legyen egy szótár!)
2. Ismertek-e még a petákhoz hasonló jelentésű szavakat? (Szógyűjtés, szókincsbővítés) A táblára is felírni a gyűjtött szavakat: *garas, krajcár, picula, fitying, fabatka, fillér*
3. Csoportmunka. ( A szokásos csoportok rendeződnek a gyerekek.)

* Minden csoport válasszon ki valakit, akinek egy képzeletbeli pénzt kell megterveznie. (Eszközök: rajzlap, vastag filctollak)
* A többi csoporttag eközben beszélgessen arról. hogy milyen „kincsek” léteznek az életünkben, amelyek nem vehetők meg pénzért, aranyért . Gyűjtsenek össze, írjanak fel néhány ilyen dolgot! – Néhány perc után minden csoport ismerteti saját gyűjtését (pld. élet, egészség, szeretet, család, béke, stb) ezeket közösen megbeszéljük.
* Minden csoport feladatlapot kap, ezt megoldják. (Pénzzel kapcsolatos közmondások, szólások értelmezése – lásd a mellékletet.) A megoldások javítása, értékelés.
* Az időközben elkészült pénztervek bemutatása, értékelése.

1. Az órai munka értékelése, lezárása.

**Melléklet**

**Párosítsátok össze a közmondásokat, szólásokat a jelentésükkel! Írjátok a betűjelet a megfelelő helyre!**

|  |  |
| --- | --- |
| Rossz pénz nem vész el |  |
| Ha egy pénz a jövedelmed, kettőt ne költs! |  |
| Megéri a pénzét |  |
| Fogához veri a garast |  |
| Ismerjük, mint a rossz pénzt |  |
| Pénz áll a házhoz |  |
| Fabatkát sem ér |  |
| Kifolyik a pénz a kezéből |  |

1. Nem tud takarékoskodni, mindenét elkölti
2. Tudjuk róla, hogy nem egészen becsületes
3. Ritkán történik annak baja, amit (akit) nem sajnálunk
4. Kiadásainkat a jövedelmünkhöz kell szabni
5. Valamilyen jövedelemhez jutunk
6. Túlságosan spórolós, zsugori
7. Ócska, értéktelen dolog
8. Nem mindennapi ember